
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 86 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός της διαδικασίας, των δικαιολογητι- 
κών και κάθε άλλης αναγκαίας ρύθμισης, για τη 
χορήγηση πρόσθετης παράτασης της προθεσμί¬ 
ας ολοκλήρωσης για δεκαπέντε (15) επιπλέον 
μήνες, στα επενδυτικά σχέδια που έχουν υπαχθεί 
στις διατάξεις του ν. 3299/2004. 

2 Έγκριση υπερωριακής απογευματινής εργασίας 
έτους 2017 για το προσωπικό των Πολιτικών Γρα¬ 
φείων του Υπουργού, του Αναπληρωτή Υπουργού 
και του Υφυπουργού, του Γραφείου του Γενικού 
Γραμματέα καθώς και του Γραφείου του Γενικού 
Γραμματέα της Γενικής Γραμματείας Αγροτικής 
Πολιτικής και Διαχείρισης Κοινοτικών Πόρων του 
Υπουργείου Αγροτικής Ανάπτυξης και Τροφίμων, 
που δεν καλύπτουν οργανικές θέσεις. 

3 Εξουσιοδότηση του Δ.Σ. του ΕΚΔΔΑ προς τον/την 
Π ρόεδρο για την υπογραφή των αποφάσεων ανά¬ 
ληψης υποχρέωσης και έγκρισης των δαπανών 
του ΕΚΔΔΑ. 


ΑΠΟΦΑΣΕΙΣ 

Αριθμ. 4742 _ (1) 

Καθορισμός της διαδικασίας, των δικαιολογη- 
τικών και κάθε άλλης αναγκαίας ρύθμισης, για 
τη χορήγηση πρόσθετης παράτασης της προθε¬ 
σμίας ολοκλήρωσης για δεκαπέντε (15) επιπλέ¬ 
ον μήνες, στα επενδυτικά σχέδια που έχουν υπα¬ 
χθεί στις διατάξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 4399/2016 «Θεσμικό πλαίσιο για 
τη σύσταση Καθεστώτων Ενισχύσεων Ιδιωτικών Επενδύ¬ 
σεων για την περιφερειακή και οικονομική ανάπτυξη της 
χώρας - Σύσταση Αναπτυξιακού Συμβουλίου και άλλες 
διατάξεις» (Α' 117),όπως τροποποιήθηκε με το άρθρο 19 
του ν.4441/2016 (ΦΕΚ Α'227), και ιδίως του άρθρου 76 
παράγραφος 1 περιπτώσεις α και β αυτού. 


2. Τις διατάξεις του άρθρου 5 παράγραφος 5 του 
ν.3299/2004 (ΦΕΚ Α' 261), όπως ισχύει. 

3. Το άρθρο 90 του «Κώδικα για την Κυβέρνηση και Κυ¬ 
βερνητικά Όργανα» που κυρώθηκε με το άρθρο πρώτο 
του π.δ. 63/2005 (Α'98). 

4. Τις διατάξεις του π.δ. 116/2014 «Οργανισμός του 
Υπουργείου Ανάπτυξης και Ανταγωνιστικότητας» (ΑΊ 85), 
όπως ισχύει. 

5. Τις διατάξεις του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (ΑΊ 14). 

6. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύσταση 
του Υπουργείου Τουρισμού, σύσταση Υπουργείου Με- 
ταναστευτικής Πολιτικής και Υπουργείου Ψηφιακής Πο¬ 
λιτικής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρότη¬ 
σης, Οικονομίας, Ανάπτυξης και Τουρισμού και Υποδο¬ 
μών, Μεταφορών και Δικτύων» (ΦΕΚ Α' 208). 

7. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
Α' 210). 

8. Την αριθμ. Υ197/16.11.2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση.» (ΦΕΚ Β'3722.) 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Η χορήγηση πρόσθετης παράτασης της προθεσμίας 
ολοκλήρωσης για δεκαπέντε (15) επιπλέον μήνες, ήτοι 
μέχρι τις 30 Ιουνίου 2018, σύμφωνα με την περίπτωση 

α της παραγράφου 1 του άρθρου 76 του ν. 4399/2016, 
στα επενδυτικά σχέδια που έχουν υπαχθεί στις διατάξεις 
του ν. 3299/2004 και για τα οποία μέχρι τις 31 Μαρτίου 
2017 έχει υλοποιηθεί, αποδεδειγμένα, το 50% του εγκε¬ 
κριμένου κόστους τους, γίνεται μετά από υποβολή, το αρ¬ 
γότερο έως την 30 Ιουνίου 2017,σχετικού αιτήματος για 
την παράταση, από τον φορέα του επενδυτικού σχεδίου. 

2. Το αίτημα για τη χορήγηση της παράτασης υποβάλ¬ 
λεται ηλεκτρονικά στο πληροφοριακό Σύστημα Κρατι¬ 
κών Ενισχύσεων (Π.Σ.Κ.Ε) - Ιδιωτικές Επενδύσεις, μέσω 
της ενέργειας «αίτημα τροποποίησης» και συνοδεύεται: 

α) από αναλυτική κατάσταση των παραστατικών δαπα¬ 
νών που ο φορέας έχει υλοποιήσει και των πληρωμών τους, 

β) από τα παραστατικά των δαπανών που ο φορέας 
έχει υλοποιήσει, και τα παραστατικά εξόφλησής τους, και 

γ) από υπεύθυνη δήλωση του φορέα του επενδυτικού 
σχεδίου, με την οποία θα δηλώνει ότι ί) έχει υλοποιήσει 
επενδυτικές δαπάνες που αφορούν στο εγκεκριμένο 
βάσει της απόφασης υπαγωγής επενδυτικό σχέδιο συ¬ 
νολικού ύψους τουλάχιστον ίσου με το 50% του συνο¬ 
λικού ενισχυόμενου κόστους της επένδυσης, και ϋ) τα 
παραστατικά δαπανών και τα παραστατικά εξόφλησής 
τους που υποβάλλει συνημμένα, αφορούν το εγκριθέν 
ενισχυόμενο κόστος του επενδυτικού σχεδίου. 

3. Η υποβολή της δήλωσης και των δικαιολογητικών 
και στοιχείων που συνοδεύουν το υποβαλλόμενο αίτημα, 
της ανωτέρω παραγράφου 2 καθώς και η όλη καθορι¬ 
ζόμενη διαδικασία για την χορήγηση της παράτασης, 
γίνεται αποκλειστικά για τις ανάγκες εφαρμογής της πα¬ 
ρούσας απόφασης, και δεν υποκαθιστούν την υποχρέω¬ 
ση υποβολής από τον φορέα της επένδυσης αιτήματος 
ελέγχου για την πιστοποίηση της υλοποίησης του 50% 
της επένδυσης στην περίπτωση αιτήματος καταβολής 
επιχορήγησης ή επιστροφής κατατεθείσας στην αρμόδια 
Υπηρεσία εγγυητικής επιστολής. 

4 α. Η αρμόδια υπηρεσία ελέγχει τα ως άνω υποβλη- 
θέντα παραστατικά και δικαιολογητικά, και ακολούθως 
εκδίδεται απόφαση του αρμόδιου οργάνου για την 
χορήγηση ή μη της 15μηνης παράτασης. Ειδικότερα η 
υπηρεσία ελέγχει εάν τα παραστατικά δαπανών και τα 
παραστατικά εξόφλησής τους αφορούν στο εγκριθέν 
ενισχυόμενο κόστοςτου επενδυτικού σχεδίου, σύμφωνα 
με την απόφαση υπαγωγής, και εάν το συνολικό ύψος 
των δαπανών είναι τουλάχιστον ίσο με 50% του συνολι¬ 
κού ενισχυόμενου κόστους της επένδυσης. 

Οι αποφάσεις χορήγησης της παράτασης ή απόρριψης 
των αιτημάτων για παράταση, της παρούσας, δύνανται 
να είναι και γενικές (ατομικές) διοικητικές πράξεις. 

β. Σε περίπτωση που με τον τακτικό έλεγχο για την 
πιστοποίηση του 50% της επένδυσης ή την ολοκλήρω¬ 
ση της επένδυσης και την πιστοποίηση έναρξης της πα¬ 
ραγωγικής της λειτουργίας, ή από έκτακτο έλεγχο, δεν 
επιβεβαιωθούν τα δηλωθέντα με το αίτημα χορήγησης 
της παράτασης της παραγράφου 1 και την υπεύθυνη δή¬ 
λωση που το συνοδεύει, στοιχεία, για την παράταση του 
όρου αυτού της υπαγωγής, εφαρμόζεται η διάταξη της 
περίπτωσης β της παραγράφου 2Α του άρθρου 10 του 
ν.3299/2004 και παρακρατείται μέρος της επιχορήγησης. 

Άρθρο 2 

Φορείς υλοποίησης επενδυτικών σχεδίων που επι¬ 
λέγουν την υποβολή αιτήματος παράτασης κατ' εφαρ¬ 


μογή του άρθρου 1 της παρούσας απόφασης, στους 
οποίους χορηγείται η ως άνω 15μηνη παράταση ολο¬ 
κλήρωσης της επένδυσης, δεν δικαιούνται της παράτα¬ 
σης του πρώτου εδαφίου της παρ. 5 του άρθρου 5 του 
ν. 3299/2004. Φορείς υλοποίησης επενδυτικών σχεδίων 
του ν.3299/2004 οι οποίοι δεν επιλέγουν την υποβολή 
αιτήματος παράτασης κατ'εφαρμογή του άρθρου 1 της 
παρούσας, ή απορρίφθηκε το υποβληθέν αίτημά τους 
για τη χορήγηση της 15μηνης παράτασης, δικαιούνται 
της παράτασης του πρώτου εδαφίου της παρ. 5 του 
άρθρου 5 του ν. 3299/2004, υπό τις προϋποθέσεις που 
ορίζονται στην εν λόγω διάταξη. 

Άρθρο 3 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

2. Από τις διατάξεις της παρούσας απόφασης δεν 
προκαλείται πρόσθετη δαπάνη του Προϋπολογισμού 
Δημοσίων Επενδύσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2017 

Ο Υπουργός Ο Αναπληρωτής Υπουργός 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 


Αριθμ. 542/4997 (2) 

Έγκριση υπερωριακής απογευματινής εργα¬ 
σίας έτους 2017 για το προσωπικό των Πολιτι¬ 
κών Γραφείων του Υπουργού, του Αναπληρωτή 
Υπουργού και του Υφυπουργού, του Γραφείου 
του Γενικού Γραμματέα καθώς και του Γραφείου 
του Γενικού Γραμματέα της Γενικής Γραμματείας 
Αγροτικής Πολιτικής και Διαχείρισης Κοινοτικών 
Πόρων του Υπουργείου Αγροτικής Ανάπτυξης και 
Τροφίμων, που δεν καλύπτουν οργανικές θέσεις. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τις διατάξεις: 

α. του άρθρου 20 του ν. 4354/2015 (ΦΕΚ176 Α') «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», 

β. του άρθρου 90 του π.δ. 63/2005 (ΦΕΚ 98 Α') «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα», 

γ. το π.δ. 70/22-9-2015 (ΦΕΚ 114 Α') «Ανασύσταση των 
Υπουργείων Πολιτισμού και Αθλητισμού, Υποδομών, Με¬ 
ταφορών και Δικτύων, Αγροτικής Ανάπτυξης και Τρο¬ 
φίμων .Τουρισμού», 

δ. του π.δ. 73/23-9-2015 (ΦΕΚ 116 Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών», 

ε. του π.δ. 125/5-11-2016 (ΦΕΚ 210 Α') «Διορισμός 
Υπουργών, Αναπληρωτών Υπουργών και Υφυπουργών», 








Τεύχος Β' 86/20.01.2017 

στ. του π.δ. 107/2014 (ΦΕΚ 174Α') «Οργανισμός του 
Υπουργείου Αγροτικής Ανάπτυξης και Τροφίμων » όπως 
τροποποιήθηκε με την παρ.3 του άρθρου 31 και του άρ¬ 
θρου 45 του ν.4305/2014 (ΦΕΚ 237Α'), 

ζ. του π.δ. 80/2016 (ΦΕΚ 145Α') περί αναλήψεως υπο¬ 
χρέωσης από τους διατάκτες. 

2. Την αριθμ. 2/31029/ΔΕΠ/6-5-2016 (ΑΔΑ: ΩΛ9ΣΗ- 
ΟΝΜ) εγκύκλιο του Γ.Λ.Κ, με θέμα: Παροχή οδηγιών για 
την εφαρμογή των διατάξεων του Κεφαλαίου Β' του ν. 
4354/2015 (ΦΕΚ 176 Α'). 

3. Την αριθμ. πρωτ. 2/70738/0022/28.9.2012 απόφα¬ 
ση της 22ης Δ/νσης Μισθολογίου του Γενικού Λογιστη¬ 
ρίου του Κράτους, σύμφωνα με την οποία η ισχύς των 
αποφάσεων για υπερωριακή απασχόληση αρχίζει με τη 
δημοσίευσή τους. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη, η οποία θα καλυφθεί από τις 
πιστώσεις του τακτικού προϋπολογισμού εξόδων του 
Υπουργείου Αγροτικής Ανάπτυξης και Τροφίμων, Οικο¬ 
νομικού Έτους 2017, ειδικός φορέας 29-110 - ΚΑΕ -0511 
ύψους 30.000,00€. 

5. Την ανάγκη προσφοράς υπερωριακής απογευματι¬ 
νής εργασίας από τους υπαλλήλους των Πολιτικών Γρα¬ 
φείων του Υπουργού, του Αναπληρωτή Υπουργού και 
του Υφυπουργού, του Γραφείου του Γενικού Γραμματέα 
καθώς και του Γραφείου του Γενικού Γραμματέα της Γε¬ 
νικής Γραμματείας Αγροτικής Πολιτικής και Διαχείρισης 
Κοινοτικών Πόρων του Υπουργείου Αγροτικής Ανάπτυ¬ 
ξης και Τροφίμων, που δεν καλύπτουν οργανικές θέσεις 
στα εν λόγω Γραφεία και υπηρετούν με διάθεση- παράλ¬ 
ληλα σε αυτά. 

6. Την με αριθμ. πρωτ. 4448/144924/9-1-2017 από¬ 
φαση δέσμευσης πίστωσης (ΑΔΑ: ΩΔΤ44653ΠΓ-ΟΤΥ) 
της Διεύθυνσης Προϋπολογισμού και Δημοσιονομικών 
Αναφορών, αποφασίζουμε: 

1. Εγκρίνουμε την προσφορά υπερωριακής απογευμα¬ 
τινής εργασίας για το πρώτο εξάμηνο του έτους 2017, 
για την κάλυψη υπερωριακής εργασίας συνολικά τριάντα 
(30) υπαλλήλων που θα απασχοληθούν στα Πολιτικά 
Γραφεία του Υπουργού, του Αναπληρωτή Υπουργού και 
του Υφυπουργού, του Γραφείου του Γενικού Γραμματέα 
καθώς και του Γραφείου του Γενικού Γραμματέα της Γε¬ 
νικής Γραμματείας Αγροτικής Πολιτικής και Διαχείρισης 
Κοινοτικών Πόρων του Υπουργείου Αγροτικής Ανάπτυ¬ 
ξης και Τροφίμων, οι οποίοι δεν καλύπτουν οργανικές 
θέσεις και υπηρετούν με διάθεση - παράλληλα στα εν 
λόγω Γραφεία, ως εξής: 

α) για τα Πολιτικά Γραφεία του Υπουργού, έως έξι (6) 
υπάλληλοι, του Αναπληρωτή Υπουργού, έως έξι (6) υπάλ¬ 
ληλοι και του Υφυπουργού, έως έξι (6) υπάλληλοι και 
μέχρι είκοσι (20) ώρες μηνιαίως ανά υπάλληλο, β) για 
τα Γραφεία του Γενικού Γραμματέα του Υπουργείου και 
του Γενικού Γραμματέα της Γενικής Γραμματείας Αγρο¬ 
τικής Πολιτικής και Διαχείρισης Κοινοτικών Πόρων, έως 
δώδεκα (12) υπάλληλοι συνολικά και μέχρι είκοσι ώρες 
(20) μηνιαίως ανά υπάλληλο. 

2. Η πραγματοποίηση των ωρών απογευματινής υπε- 
ρωριακής εργασίας θα βεβαιώνεται στα τέλη κάθε μήνα 
με πράξη των Διευθύνσεων των Πολιτικών Γραφείων του 
Υπουργού, του Αναπληρωτή Υπουργού και του Υφυ¬ 
πουργού και των Γραφείων του Γενικού Γραμματέα του 
Υπουργείου Αγροτικής Ανάπτυξης και Τροφίμων και του 
Γενικού Γραμματέα Αγροτικής Πολιτικής και Διαχείρισης 
Κοινοτικών Πόρων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2017 
Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 


Αριθμ. απόφ. 4169/11 -1-2017 (3) 

Εξουσιοδότηση του Δ.Σ. του ΕΚΔΔΑ προς τον/ 
την Πρόεδρο για την υπογραφή των αποφάσε¬ 
ων ανάληψης υποχρέωσης και έγκρισης των δα¬ 
πανών του ΕΚΔΔΑ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΕΘΝΙΚΟΥ ΚΕΝΤΡΟΥ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΥΤΟΔΙΟΙΚΗΣΗΣ 

Έχοντας υπόψη: 

Ι.Το αρθρ. 9 παρ. 3 του ν. 2690/1999 «Κύρωση του 
Κώδικα Διοικητικής Διαδικασίας και άλλες διατάξεις» 
(ΦΕΚ 45/Α/9-3-1999). 

2. Το αρθρ. 5 παρ. 2 του π.δ. 57/2007 «Κωδικοποίηση 
σε ενιαίο κείμενο των διατάξεων της κείμενης νομοθε¬ 
σίας, που διέπουν το Εθνικό Κέντρο Δημόσιας Διοίκησης 
και Αυτοδιοίκησης (Ε.Κ.Δ.Δ.Α.)» (ΦΕΚ 59/Α/14-3-2007). 

3. Το αρθρ. 33 του ν. 4250/2014 «Διοικητικές Απλου- 
στεύσεις - Καταργήσεις, Συγχωνεύσεις Νομικών Προσώ¬ 
πων και Υπηρεσιών του ΔημοσίουΤομέα-Τροποποίηση 
Διατάξεων του π.δ. 318/1992 (Α' 161) και λοιπές ρυθμί¬ 
σεις» (ΦΕΚ 74/Α/26-3-2014). 

4. Τα αρθρ. 65,66 και 67 του ν. 4270/2014 «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις» (ΦΕΚ 143/Α/28-6-2014). 

5. Τιςδιατάξειςτουπ.δ. 80/2016 «Ανάληψη υποχρεώ¬ 
σεων από τους διατάκτες» (ΦΕΚ 145/Α/5-8-2016). 

6. Την αριθ. 2/99070/0026-23.12.2016 εγκύκλιο με 
θέμα «Ανατροπές και αναλήψεις υποχρεώσεων» (ΑΔΑ: 
717ΥΗ-61Δ). 

7. Την αριθ. 2/1000018/0026-30.12.2016 εγκύκλιο με 
θέμα «Κοινοποίηση διατάξεων σχετικά με την ανάληψη 
υποχρεώσεων από τους διατάκτες και παροχή οδηγιών» 
(ΑΔΑ: ΨΒΞΒΗ-ΔΤΗ). 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

9. Την εισήγηση της Προέδρου του ΕΚΔΔΑ, αποφασίζει 
ομόφωνα: 

Εξουσιοδοτεί τον/την Πρόεδρο του ΕΚΔΔΑ να υπο¬ 
γράφει «με εντολή Δ.Σ.», τις αποφάσεις ανάληψης υπο¬ 
χρέωσης και έγκρισης δαπάνης, καθώς και τις πράξεις 
ανατροπής αποφάσεως ανάληψης υποχρέωσης (ανα- 
κλητικές αποφάσεις) του ΕΚΔΔΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος Δ.Σ. 

ΙΦΙΓΕΝΕΙΑ ΚΑΜΤΣΙΔΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'86/20.01.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 

























